OpenLLM-France/wikimedia huggingface dataset:
# Diagrama de Pareto

Un diagrama de Pareto, també conegut com corba 80-20 o distribució A_B-C és una de les tècniques usades tant per l'administració pública com per l'empresa privada com a eina de gestió de la qualitat que permet establir prioritats. Forma part de les conegudes com a "set eines d'Ishikawa".
Es basa en les observacions fetes pel matemàtic italià Vilfredo Pareto.
El diagrama permet mostrar gràficament el principi de Pareto, que assegura que hi ha pocs problemes vitals i molts de trivials, o sigui que hi ha molts problemes sense importància enfront uns quants de greus. Mitjançant la gràfica col·loquem els poc vitals a l'esquerra i els molt trivials a la dreta. El diagrama facilita l'estudi comparatiu de nombrosos processos dins de l'administració pública, les empreses o les indústries, així com fenòmens socials o naturals, com es pot veure en el diagrama d'exemple d'aquest article.
El diagrama de Pareto, permet detectar errors greus i ajuda a identificar els aspectes prioritaris que s'han de millorar i també permet aconseguir un major nivell de millorar amb un esforç mínim atès que concentra la seva atenció en els pocs elements (la tècnica parla del 20%) que ocasionen un 80% dels incidents.

## Referències

* ↑ Diversos Autors (2010) Cossos Especials A i B. Barcelona:Adams
# Kamadeva

Kamadeva (en sànscrit कामदेव Kāmadeva) és el déu hindú de l'amor humà o el desig, sovint representat juntament amb la seva dona Rati. També és conegut com a Ananga (incorpori), Kandarpa ("déu d'amor"), Ratikānta (senyor de les estacions), Puśpavān, Puśpadhanva (aquell qui té l'arc de flors) o simplement Kāma (desig). Kamadeva és representat com un noi jove i atractiu, alat, que duu un arc i fletxes. El seu arc està fet de canya de sucre o mel d'abelles, i les seves fletxes estan decorades amb cinc tipus de flors. Els seus acompanyants són un cucut i un lloro, l'estació de la primavera i l'oreig.

## Referències

* ↑ Sanford, A.W. «Shifting the Center: Yak&sdotu; as on the Margins of Contemporary Practice». Journal of the American Academy of Religion, 73, 1, 2005, pàg. 89–110. DOI: 10.1093/jaarel/lfi005.

## Enllaços externs

* http://www.webonautics.com/mythology/kamadeva.html
* http://www.thecolorsofindia.com/holi-legends/sacrifice-of-kamadeva.html/ Arxivat 2018-03-22 a Wayback Machine.
* http://thattechnicalbookstore.com/b0791465659.htm/ Arxivat 2007-02-09 a Wayback Machine.
* http://www.experiencefestival.com/a/Kamadeva/id/108298/
# Dreamin'

«Dreamin'» és una cançó de Weezer pertanyent a l'àlbum Weezer (The Red Album) que fou llançada com a senzill a iTunes el 27 de maig de 2008.
Va ser inclosa en el videojoc musical Rock Band com a material descarregable junt a les cançons «Troublemaker» i «The Greatest Man That Ever Lived».
Weezer va interpretar la cançó en directe únicament en la gira Troublemaker Tour de 2008, i des de llavors no l'han tocat en cap més ocasió.
# Starwing

Starwing —conegut com a Star Fox fora del mercat PAL—, és un videojoc de 1993 per a SNES del gènere dels marcianets protagonitzat per una guineu en un avió poligonal que ha de destruir les naus enemigues. L'ús dels polígons 3D i l'alta jugabilitat de la proposta van convertir Starwing en un supervendes amb diverses seqüeles. El jugador ha de maniobrar l'avió entre diversos obstacles mentre guanya bonus que afecten a la velocitat i la seva potència de tir al llarg de diversos nivells i rutes diferents pel planeta natal del protagonista. El joc ha estat considerat un dels millors del seu gènere per les revistes especialitzades del sector.

## Referències

* ↑ «The Greatest 200 Videogames of Their Time from Electronic Gaming Monthly".». EGM. Arxivat de l'original el 13 de juliol 2012. [Consulta: 18 maig 2014].
# Lipofília

La lipofília, de les paraules del grec que signifiquen “que li agrada el greix”, es refereix a la capacitat que té un compost químic de dissoldre's en greixos, olis, lípids, i solvents no polars com l'hexà o el toluè. Aquests solvents no polars són al seu torn lipòfils. Les substàncies lipòfiles tendeixen a dissoldre's en altres substàncies lipòfiles, mentre que les substàncies hidròfiles (que els agrada l'aigua) tendeixen a dissoldre's en aigua i altres substàncies hidròfiles. Tanmateix, els termes "lipofília" i "hidrofòbia" no són sinònims, com es pot apreciar en les silicones i fluorocarbonis, els quals són hidròfobs però no lipòfils.
Les substàncies lipòfiles interaccionen dins elles mateixes i amb altres substàncies amb les forces de dispersió de London. Tenen poca o cap capacitat per formar l'enllaç d'hidrogen.
Els tensioactius basats en hidrocarburs són compostos que són amfifílics (o amfipàtics), que tenen un extrem hidròfil que interacciona amb l'aigua (se'n diu 'grup cap') i un extrem lipòfil que se'n diu 'la cua'.

## Referències

* ↑ lipophilic, Compendium of Chemical Terminology
# Antonio Sánchez de la Calle

Antonio Sánchez de la Calle, més conegut com a Calle (Madrid, 14 d'octubre de 1978) és un exfutbolista professional madrileny, que ocupava la posició de davanter. Actualment fa d'entrenador.

## Trajectòria esportiva

Format al planter del Rayo Vallecano i l'Atlètic de Madrid, posteriorment hi militaria a altres equips de Segona B, com el Talavera CF o el CE Onda. A mitjan campanya de la temporada 01/02 recala al Xerez CD, de Segona Divisió, on acaba la temporada amb 2 gols en 16 partits.
Les dues següents temporades es converteix en la referència ofensiva del Xerez. En la 02/03 marca 13 gols, i a la posterior 12. L'estiu del 2004 fitxa pel Recreativo de Huelva, on perd la titularitat i serà suplent durant els tres anys a Huelva, el darrer, el 06/07, hi debuta a primera divisió.
Acabla temporada 06/07 a l'Albacete Balompié, on marca 12 gols en 21 partits. A l'any següent fitxa pel Nàstic de Tarragona, que el cedirà al Xerez CD la temporada 08/09. El 2009 marxa a un altre club català, el Girona FC, tot i que no juga fins a gener del 2010. El conjunt gironí milita també a la categoria d'argent, en la qual el madrileny suma 210 partits i 59 gols.

## Enllaços externs

* Fitxa del jugador
# Elaphe

Elaphe és un gènere de serps no verinoses de la família Colubridae àmpliament distribuïdes per Euràsia. Són totes poderoses constrictores i valuoses aliades de l'ésser humà en el control de les poblacions de rosegadors.
Basant-se amb anàlisis de l'ADN mitocondrial, moltes espècies de Elaphe han estan mogudes als gèneres Bogertophis, Coelognathus, Gonyosoma, Orthriophis, Pantherophis, Rhinechis, Senticolis, Zamenis, entre d'altres.

## Taxonomia

El gènere Elaphe compren 16 espècies:
* Elaphe anomala (Boulenger, 1916) - Xina.
* Elaphe bimaculata Schmidt, 1925 - Xina.
* Elaphe cantoris (Boulenger, 1894) - Índia, Nepal, Myanmar, Bhutan.
* Elaphe carinata (Günther, 1864) - Vietnam, Taiwan, Xina, Japó.
* Elaphe climacophora (Boie, 1826) - Japó.
* Elaphe davidi (Sauvage, 1884) - N Xina, N Corea.
* Elaphe dione (Pallas, 1773) - d'Ucraïna fins Corea.
* Elaphe hodgsoni (Günther, 1860) - Índia, Nepal, Xina.
* Elaphe moellendorffi (Boettger, 1886) - Xina, Vietnam.
* Elaphe quadrivirgata (Boie, 1826) - Japó.
* Elaphe quatuorlineata (Bonnaterre, 1790) - SE Europa.
* Elaphe sauromates (Pallas, 1811) - E Europa, Caucas i Pròxim Orient.
* Elaphe schrenckii Strauch, 1873 - E Rússia, Korea, Xina i Mongòlia.
* Elaphe taeniura (Cope, 1861) - Sud-est Asiàtic.
* Elaphe urartica Jablonski, et al., 2019 - E Turquia, Geòrgia, Armènia, Azerbaitjan, Iran, Rússia.
* Elaphe zoigeensis Huang, et al., 2012 - Xina.

## Referències

* ↑ Bartlett, Patricia; Bartlett, R. D.. Corn Snakes and Other Rat Snakes. 2nd. Hauppauge NY: Barron's Educational Series, 2006-05-26 (Complete Pet Owner's Manual). ISBN 0-7641-3407-8.
* ↑ Reptile Database
# Dimitri van Toren

Dimitri van Toren (Breda (Països Baixos), 16 de desembre de 1940) és un cantant neerlandès.

## Discografia

* Zullen we dansen of hard Weglopen
* Scene rustique
* He, kom Aan

## Enllaços externs

* Lloc web de Dimitri van Toren
# Koválovec

Koválovec és un poble i municipi d'Eslovàquia que es troba a la regió de Trnava, a l'oest del país.

## Història

La primera menció escrita de la vila es remunta al 1394.
# Dècada del 20 aC
## Esdeveniments

* Guerres càntabres (29 aC-19 aC), conquesta de Cantàbria per part dels romans.

## Personatges destacats

* August, emperador romà (27 aC-14).
* Juba II, rei de Numídia i de Mauritània.
* Marc Vipsani Agripa (63 aC-12 aC), militar i polític romà.
# Soldato-Aleksàndrovskoie

Soldato-Aleksàndrovskoie (en rus: Солдато-Александровское) és un poble del krai de Stàvropol, a Rússia, que en el cens del 2010 tenia 9.516 habitants. Pertany al districte rural de Zelenokumsk.

## Referències

* ↑ Исполнительный комитет Ставропольского краевого Совета депутатов трудящихся ; сост. С. Т. Перепелятников, ред. Б. Чернов. {{{títol}}}. Ставрополь: Ставропольское книжное издательство, 1966, p. 64.
# Llau del Joquer

La llau del Joquer és una llau del terme municipal de Conca de Dalt, al Pallars Jussà, a l'antic terme d'Hortoneda de la Conca, a l'àmbit de l'antic poble d'Herba-savina.
Està situada al nord-est d'Herba-savina. Es forma a la part alta de la Serra de Pessonada, a la Feixa, des d'on davalla cap al sud-est però torcent progressivament cap a migdia. En arribar al costat de ponent del Serrat del Joquer i a llevant del Tros de Narriu de Tarrufa es transforma en la llau dels Bancals.

## Enllaços externs

* Institut Cartogràfic de Catalunya; cal fer un pas d'aproximació
# Antonio Sánchez Navarro

Antonio Sánchez Navarro (Palma, 22 d'abril de 1997) és un futbolista mallorquí que juga en la posició de migcampista al RCD Mallorca de la Primera Divisió espanyola.

## Trajectòria

Es va formar en les categories inferiors del conjunt de la seva ciutat natal, el RCD Mallorca, conjunt en el qual va anar cremant categories des de la base i fins a arribar al filial. Va abandonar el filial de Tercera Divisió el 2018, després de jugar-hi dues temporades i d'una cessió a la l'UE Poblera.
La temporada 2018-19 va ser cedit al Barakaldo CF en el qual va ser titular durant tota la temporada hi hi va jugar 36 partits de lliga i dos més del playoff d'ascens enfront de l'Hèrcules CF. L'estiu de 2019 va tornar al quadre mallorquí després de la seva cessió i va realitzar la pretemporada amb el primer equip a les ordres de Vicente Moreno.
L'agost de 2019 va renovar contracte amb el RCD Mallorca fins al 2021 i se'n va anar cedit al CD Mirandés per una temporada.

## Referències

* ↑ Antonio Sánchez jugará la próxima temporada en el C.D. Mirandés
* ↑ Antonio Sánchez renueva hasta 2021 y se marcha cedido al Mirandés

## Enllaços externs

* Cessió del jugador Antonio Sánchez (RCD Mallorca)
* Fitxa en transfermarkt
# Eilean Chaluim Chille

Eilean Chalium Chille és una illa deshabitada, localitzada en el grup de les Hèbrides Exteriors, a Escòcia. L'illa està situada enfront de la costa est de l'Illa de Lewis, en la boca del Loch Erisort. Es troba unida a Lewis per un camí alçat.
En l'extrem meridional de l'illa descansen les ruïnes de l'església de Sant Columba. Està protegida com monument històric.
L'illa ocupa una superfície de 110 hectàrees i la seva altitud màxima sobre el nivell del mar és de 43 metres, al cim del Creag Mhor .

## Referències

* ↑ «Cromore Village». Lochs Community. Arxivat de l'original el 2007-12-09. [Consulta: 12 desembre 2007].
* ↑ Haswell-Smith, Hamish. The Scottish Islands. Edinburgh: Canongate, 2004. ISBN 978-1-84195-454-7.
# Julie (cràter)

Julie és un cràter d'impacte en el planeta Venus de 13,5 km de diàmetre. Porta el nom d'un antropònim alemany / txec, i el seu nom va ser aprovat per la Unió Astronòmica Internacional el 1985.

## Referències

* ↑ «Julie». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Districte de la Riviera-Pays-d'Enhaut

El Districte de la Riviera-Pays-d'Enhaut és un dels deu districtes actuals del cantó suís de Vaud. Té 74347 habitants (cens del 2005) i 282,88 km². Està format per 13 municipis i el cap del districte és Vevey. Aquest districte va aparèixer en la reforma de 2008 a partir dels antics districtes de Vevey i de Pays-d'Enhaut.

## Municipis

* Blonay
* Chardonne
* Château-d'Oex
* Corseaux
* Corsier-sur-Vevey
* Jongny
* Montreux (Vaud)
* Rossinière
* Rougemont
* Saint-Légier-La Chiésaz
* La Tour-de-Peilz
* Vevey
* Veytaux

## Vegeu també

* Districtes del Cantó de Vaud
# Kováčová (Košice)

* No s'ha de confondre amb Kováčová (Banská Bystrica).
Kováčová és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1254.
# Districte de Limós

El Districte de Limós és un dels tres districtes del departament francès de l'Aude a la Regió d'Occitània. Està format pels 8 cantons següents, que agrupen un total de 149 municipis:

## Cantons

* Cantó d'Alanha
* Cantó d'Atsat
* Cantó de Bèlcaire
* Cantó d'Eissalabra
* Cantó de Coisan
* Cantó de Limós
* Cantó de Quilhan
* Cantó de Sant Ilari

## Vegeu també

* Llista de monuments del districte de Limós
# Spanning tree (desambiguació)

«Spanning tree» té aquests significats:
* Matemàtiques: Arbre d'expansió, a la teoria de grafs és un subconjunt de les arestes del graf que és acíclic i connecta tots els vèrtexs del graf.
* Informàtica: Spanning Tree Protocol, protocol de xarxa de la segona capa OSI.
# Litmanová

Litmanová és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1412.
# Ashley (Dakota del Nord)

Ashley és una població dels Estats Units a l'estat de Dakota del Nord. Segons el cens del 2000 tenia 882 habitants.

## Demografia

Segons el cens del 2000, Ashley tenia 882 habitants, 436 habitatges, i 258 famílies. La densitat de població era de 540,5 hab./km².
Dels 436 habitatges en un 12,6% hi vivien nens de menys de 18 anys, en un 54,1% hi vivien parelles casades, en un 3,2% dones solteres, i en un 40,8% no eren unitats familiars. En el 39,4% dels habitatges hi vivien persones soles el 25,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,9 i el nombre mitjà de persones que vivien en cada família era de 2,49.
Per edats la població es repartia de la següent manera: un 12% tenia menys de 18 anys, un 4,2% entre 18 i 24, un 14,4% entre 25 i 44, un 21,2% de 45 a 60 i un 48,2% 65 anys o més.
L'edat mediana era de 64 anys. Per cada 100 dones de 18 o més anys hi havia 83 homes.
La renda mediana per habitatge era de 18.015 $ i la renda mediana per família de 28.500 $. Els homes tenien una renda mediana de 17.292 $ mentre que les dones 14.783 $. La renda per capita de la població era de 13.001 $. Entorn del 9,3% de les famílies i el 18,9% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ashley». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Ashley». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Julie Allemand

Julie Allemand (Lieja, 7 de juliol de 1996) és una jugadora de bàsquet belga que juga al Chicago Sky de la Women's National Basketball Association (WNBA). Anteriorment havia jugat al Lyon ASVEL Féminin i és membre de la selecció belga. Al draft de la WNBA de 2016, va ser seleccionada per l'Indiana Fever a la tercera ronda.
Va participar al Campionat d'Europa de bàsquet femení de 2023 en què la selecció belga vèncer a la final 58-64 a la selecció espanyola.

## Referències

* ↑ «Julie Allemand». WNBA.com - Official Site of the WNBA. Arxivat de l'original el 2021-11-15. [Consulta: 15 novembre 2021].
* ↑ Merchant, Sabreena. «Three-team trade sends Diamond DeShields to Phoenix» (en anglès). Swish Appeal, 03-02-2022. Arxivat de l'original el 2022-02-04. [Consulta: 4 febrer 2022].
* ↑ «WNBA: Julie Allemand (Castors Braine) draftée par Indiana Fever». sudinfo.be, 15-04-2016. Arxivat de l'original el 2018-11-15. [Consulta: 15 novembre 2018].
* ↑ «Julie Allemand: Across the Court; Around the World». The International Center, 18-12-2020. Arxivat de l'original el 2022-02-03. [Consulta: 3 febrer 2022].
* ↑ Ward, Zack. «Julie Allemand shot 47.8 percent from 3-point range and averaged 5.8 assists per game». Swish Appeal, 27-09-2020. [Consulta: 3 febrer 2022].
* ↑ «Crystal Dangerfield is Rookie of Year, Cheryl Reeve top coach in media WNBA awards». StarTribune, 15-09-2020. Arxivat de l'original el 17 September 2020. [Consulta: 17 setembre 2020].
* ↑ «Julie Allemand announces break from basketball in heartfelt statement» (en anglès americà). The Next, 02-01-2022. Arxivat de l'original el 2022-02-03. [Consulta: 3 febrer 2022].
* ↑ «Julie ALLEMAND at the FIBA Women's Basketball World Cup 2018». FIBA.basketball. Arxivat de l'original el 2021-02-21. [Consulta: 15 novembre 2018].
* ↑ Vallejo, Mario. «Bélgica gana la final a España y logra su primer Eurobasket» (en castellà). RTVE, 25-06-2023. [Consulta: 27 juny 2023].
# Diòcesi de Saetabis

La diòcesi de Saetabis és en l'actualitat una diòcesi titular de l'Església Catòlica. Històricament va ser una diòcesi efectiva entre almenys el segle iv el segle ix centrada a la ciutat romana de Saetabis, la moderna Xàtiva, la qual ha mantingut la restauració de la diòcesi com una reivindicació històrica de la ciutat que es va fer realitat de manera molt breu al segle xix.

## Història

El primer bisbe de què es té constància és Athanasium al 243 encara en època romana. Aquest bisbat continuà existint durant època visigòtica i se sap que els seus bisbes acudien als concilis de Toledo. I els bisbat sobrevisqué a l'arribada de l'Islam i encara existia el 826, data en què fou triat el darrer bisbe Severianus. La forta islamització de Xàtiva que passa de ser Saetabis a Medina Al Xateba, va fer desaparéixer aquesta seu cristiana, la qual es trobava on actualment està l'ermita de Sant Feliu, algunes de les columnes i pedres de la qual sembla que provenen d'aquesta antiga seu.

### Intents de restauració

Des dels inicis de l'època foral, quan Xàtiva era la segona ciutat del Regne de València i capital de la Governació dellà de Xúquer, es va reclamar la reinstauració del catedralitat. Així, Jaume II ja li va proposar al Papa que fera catedral a Xàtiva. El mateix intent va fer Pere IV. I els mateixos xativins, amb l'objecte de reforçar la seua petició, van començar una nova seu al segle xvi sobre l'antiga Església Major de Santa Maria. Aquesta era en realitat l'antiga Mesquita Major, la qual fou enderrocada per construir aquesta nova església, de grans dimensions, que actualment és Col·legiata i Basílica Menor, i que popularment, és coneguda per tots els xativins com "La Seu". La realitat, però, és que aquestes aspiracions dels xativins, sempre es trobaren amb l'oposició de l'Arquebisbat de València, ja que tindre un altre bisbat tan relativament prop suposava una pèrdua de poder i influència.
Tot i això, el 1814, el xativí Joaquim Llorenç Villanueva, diputat a les Corts de Cadis i bisbe de Conca, va aconseguir retornar-li el nom de Xàtiva a la ciutat (front al de San Felipe imposat per Felip V) i segregar de València a la ciutat creant el Bisbat de Xàtiva. Aquest, però, només durà uns dies, ja que Ferran VII, tot seguit, deroga tota l'obra feta pels liberals i Villanueva va ser apartat del seu càrrec de bisbe de Conca i desterrat a un xicotet poble de Castella la Vella.

### Seu titular

Actualment, Xàtiva és diòcesi titular, la Santa Seu concedix honoríficament els títols de les antigues diòcesis a algun bisbe, en aquest cas Saetabis, l'antiga Xàtiva. De fet, des dels anys 70, hi ha hagut cinc bisbes Saetabis. Actualment, el bisbe argentí Juan Mariano Sucunza ostenta el títol. Recentment, però, s'ha tornat a especular amb la possibilitat que Xàtiva recupere una altra vegada la seu episcopal, davant la possibilitat que la Santa Seu vulga fragmentar la seu de València, que actualment és massa gran.

## Referències

* ↑ http://www.levante-emv.com/secciones/noticia.jsp?pNumEjemplar=3578&pIdSeccion=19&pIdNoticia=315542%5BEnllaç+no+actiu%5D
* ↑ http://laveudexativa.blogspot.com/2007/06/una-reivindicacin-histrica-de-la.html
# El dret a llegir

El dret a llegir (en anglès The right to read) és el títol en català del conte escrit per Richard M. Stallman el 1996 en el que en un proper futur paral·lel el compartir llibres està prohibit i les biblioteques ja no existeixen tal com les entenem ara.
Va aparèixer a l'edició de febrer de 1997 de Communications of ACM i al llibre Free Software, Free Society: The Selected Essays of Richard M. Stallman.

## Enllaços externs

* The Right to Read (anglès)
* El dret a llegir Arxivat 2008-08-28 a Wayback Machine. (traducció catalana a culturalliure.org)
# Lito

* No s'ha de confondre amb LinTo.
Lito fou una marca sueca de motocicletes de motocròs, fabricades a Helsingborg entre 1959 i 1965 per l'empresa Litoverken AB. Només se'n van arribar a produir 35 unitats. L'amo de l'empresa, Kaj Bonebusch, era propietari d'una impremta i d'aquí venia el nom de "Lito".
Quan un dels propietaris de Monark es va morir el 1960, aquesta empresa es va retirar del motocròs. Kaj Bonebusch, relacionat amb Monark i amb experiència prèvia com a pilot de motocròs, disposava d'uns quants motors de quatre temps Albin-Monark de 498 cc (uns motors que ja havien estat instal·lats als models campions del món de Monark i Husqvarna). Bonebusch fabricà una curta sèrie de motocicletes amb marca pròpia per a vendre-les a pilots privats. A banda del motor Albin, les Lito duien un xassís propi i la resta de components, inclosa la caixa de canvis, eren britànics. Més tard, les Lito van emprar motors Hedlund.
El principal pilot de Monark, Sten Lundin, en quedar-se sense equip el 1960 va contactar amb Bonebusch i ambdós arribaren a un acord pel qual, a canvi del patrocini d'aquest, Lundin pintà la seva antiga Monark amb els colors de Lito i competí uns anys al mundial sota aquesta marca. Amb la Lito (en realitat, la Monark "disfressada"), Lundin fou campió del món el 1961 i subcampió el 1963.

## Referències

* ↑ «A rare 1960s FIM World Championship Motocross contender - 1962 Lito 500cc» (en anglès). bonhams.com. [Consulta: 15 octubre 2020].
* 1 2 Good, Terry; White, Tom. «When giants roamed the earth & iron men rode them» (en anglès). motocrossactionmag.com, 09-05-2020. [Consulta: 15 octubre 2020].